### | | | | --- | --- | | | | | --- | | **Teknik- og Miljøudvalget** 7. november 2019 Sagsnr. 710-2019-1364 Dok.nr. 710-2019-224906 Sagsbehandler DPSVE | | 69.                 3. Budgetopfølgning 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 3.
budgetopfølgning 2019 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter og indtægter i forhold til budgettet.

I budgetopfølgningerne er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede regnskabsresultat i 2019 for Favrskov Kommune.

**VURDERING**

I 3. budgetopfølgning 2019 foreslås det, at driftsbudgettet
reduceres med i alt 7,9 mio. kr. (netto).

Det foreslås, at budgettet på arbejdsmarkedsområdet
reduceres med i alt 11,0 mio. kr. Mindreudgifterne skyldes primært færre
udgifter til integrationsydelse og beskæftigelsesindsatsen for flygtninge.
Kommunerne modtager endvidere resultattilskud fra staten i takt med, at
flygtninge kommer i job eller uddannelse. Resultattilskuddet er større end
budgetteret. Samlet set betyder det, at der er mindreudgifter på
integrationsområdet på i alt 6,6 mio. kr. Hertil kommer mindreudgifter til
beskæftigelsesindsatsen for ledige, hvor budgettet foreslås reduceret med 3
mio. kr.

I budgetopfølgningen udmøntes de økonomiske konsekvenser af
de lovændringer, der er vedtaget i den seneste folketingssamling. Det betyder,
at udgiftsbudgetterne forøges med 1,4 mio. kr. i 2019. [adresse] har
modtaget 2,5 mio. kr. i kompensation for lovændringerne. Nogle af
lovændringerne har mindre eller ingen betydning i [adresse]. I de
tilfælde er en del af kompensationsbeløbet tilført kassebeholdningen, som
derfor samlet set er forøget med 1,1 mio. kr.

Der foreslås endvidere en række mindre tillægsbevillinger
på de forskellige fagudvalgs områder.

I forbindelse med
budgetopfølgningen er der foretaget en vurdering af, om de udførte
asfaltarbejder er af driftsmæssig eller anlægsmæssig karakter. Fordelingen af
udgifterne er derfor revurderet, hvilket betyder, at der flyttes 6 mio. kr. fra
driftsbudgettet til anlægsbudgettet. Det foreslås, at der samtidig gives en
anlægsbevilling til at anvende rådighedsbeløbet.

*Serviceudgifter*

I forhold til det vedtagne budget 2019 er budgettet til
serviceudgifter inden 3. budgetopfølgning 2019 forøget med 16,2 mio. kr. som
følge af tidligere byrådsbeslutninger.

Der søges i 3. budgetopfølgning en tillægsbevilling til
serviceudgifterne på 2,3 mio. kr. Endvidere foreslås det, at der flyttes 6 mio.
kr. fra budgettet til serviceudgifter til anlægsbudgettet vedr.
asfaltbelægninger, så budgettet til serviceudgifter reduceres med i alt 3,7
mio. kr. i denne budgetopfølgning.

På de områder, hvor der overføres overskud og underskud
mellem årene, forventer institutionslederne ved 3. budgetopfølgning 2019 at
anvende i alt 16,8 mio. kr. af de overførte overskud fra tidligere år. I 2019
er der afsat en budgetramme på 19 mio. kr., så institutionerne har mulighed for
at anvende opsparede overskud. Institutionernes forbrug af opsparede midler
påvirker dermed Favrskov Kommunes samlede serviceudgifter med forventede
mindreudgifter på 2,2 mio. kr. i forhold til budgettet.

Det samlede forventede merforbrug på serviceudgifterne i
forhold til det oprindelige budget kan på baggrund af ovenstående opgøres til 10,3
mio. kr. i 2019.

Som følge af ændrede skøn for udviklingen i lønninger og
priser, lov- og cirkulæreprogrammet mv. forventes den nationale ramme for
serviceudgifterne i 2019 nedsat. For Favrskov Kommune medfører det en reduktion
af servicerammen på ca. 0,5 mio. kr.

Det forventede merforbrug i 2019 i forhold til den
korrigerede serviceramme udgør således 10,8 mio. kr.

|  |  |
| --- | --- |
| **Vurdering af serviceudgifter i 2019** | **Mio. kr.** |
| Afgivne tillægsbevillinger i 2019 (inden 3. budgetopfølgning) | 16,2 |
| Forslag til reduktion af budgettet til serviceudgifter i 3. budgetopfølgning 2019 (inkl. flytning af budget til asfaltbelægninger) | -3,7 |
| Forventet mindreforbrug af opsparede midler (decentraliseringsaftaler mv.) i forhold til den budgetterede ramme | -2,2 |
| **Forventet merforbrug på serviceudgifter i alt** | **10,3** |
| Forventet nedjustering af servicerammen | -0,5 |
| **Forventet merforbrug på serviceudgifter i forhold til korrigeret serviceramme** | **10,8** |

Hvis kommunerne samlet set overskrider servicerammen, skal
kommunerne betale en del af bloktilskuddet tilbage (sanktion). Den samlede
sanktion fordeles med en individuel straf til kommuner, der overskrider
servicerammen, på 60 % og en kollektiv straf til alle kommuner på 40 %.

I 3. budgetopfølgning 2019 forventes merudgifter i forhold
til servicerammen på 10,8 mio. kr. Størrelsen af en eventuel sanktion afhænger
af serviceudgifterne på landsplan.

I den forbindelse bemærkes, at kommunernes serviceudgifter
de seneste år har nærmet sig den aftalte serviceramme, og at serviceudgifterne
på landsplan kun viste et mindreforbrug på under 100 mio. kr. i 2018.

*Anlæg*

I forbindelse
med 3. budgetopfølgning 2019 er det forventede forbrug på anlægsprojekter
vurderet.

Det oprindelige
budget 2019 udgør 117,0 mio. kr. på det skattefinansierede område. Der er
overført rådighedsbeløb på i alt 110,3 mio. kr. fra tidligere år. Hertil kommer
en enkelt tillægsbevilling til rådighedsbeløb i løbet af 2019. Det samlede
korrigerede anlægsbudget i 2019 på det skattefinansierede område (eksklusiv
jordforsyning og ældreboliger) udgør 228,1 mio. kr.

Medio oktober
2019 er der bogført anlægsudgifter for ca. 85 mio. kr. Der forventes et forbrug
i 2019 på anlægsprojekterne på det skattefinansierede område på ca. 150 mio.
kr. Såfremt det forventede forbrug realiseres, vil der være et merforbrug på
anlægsprojekterne på 33 mio. kr. i forhold til det oprindelige budget.
Merforbruget kan finansieres af de overførte rådighedsbeløb fra 2018.

I budgetopfølgningen søges en anlægsbevilling på 2,1 mio.
kr. til køb af inventar til det nye plejecenter i Hammel. Udgiften hertil er
højere end tidligere forventet som følge af skærpede krav til brandsikkerhed.
Der søges tillæg til rådighedsbeløb på 1,1 mio. kr. finansieret af opsparede
midler på ældreområdet fra tidligere år.

Endvidere søges der om tillæg til rådighedsbeløb på i alt
2,848 mio. kr. på jordforsyningsområdet finansieret af kassebeholdningen.
Ligeledes søges en anlægsbevilling til indtægter på i alt 6,152 mio. kr. fra
salg af grunde.

**ØKONOMI**

De bevillingsmæssige konsekvenser på driften (eksklusiv
budgetneutrale omplaceringer) fremgår af nedenstående tabel.

|  |  |  |
| --- | --- | --- |
| **Udvalg (1.000 kr.)** | **2019** | **2020-23** |
| Økonomiudvalget | -47 | 0 |
| Teknik- og Miljøudvalget | 0 | 0 |
| Børne- og Skoleudvalget | 1.385 | 0 |
| Social- og Sundhedsudvalget | 1.655 | 0 |
| Arbejdsmarkedsudvalget | -10.968 | 0 |
| Kultur- og Fritidsudvalget | 0 | 0 |
| Planudvalget | 0 | 0 |
| **I alt** | **-7.975** | **0** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1.
At der inden for Økonomiudvalgets område gives en samlet
tillægsbevilling på -47.000 kr., som tilføres kassebeholdningen.

2.
At der inden for Børne- og Skoleudvalgets område gives en samlet
tillægsbevilling på 1.385.000 kr., som finansieres af kassebeholdningen.

3.
At der inden for Social- og Sundhedsudvalgets område gives en samlet
tillægsbevilling på 1.655.000 kr., som finansieres af kassebeholdningen.

4.
At der inden for Arbejdsmarkedsudvalgets område gives en samlet
tillægsbevilling på -10.968.000 kr., som tilføres kassebeholdningen.

5.
At budgetomplaceringerne godkendes.

6.
At der godkendes en anlægsbevilling med tilhørende rådighedsbeløb på 6
mio. kr. til asfaltbelægninger. Rådighedsbeløbet finansieres af driftsbudgettet
til asfalt.

7.
At der godkendes en anlægsbevilling samt rådighedsbeløb på 2,1 mio. kr.
til indkøb af inventar på plejecentret Solhøj finansieret af opsparede midler
på ældreområdet til Solhøj.

8.
At der godkendes et tillæg til rådighedsbeløb på 2,848 mio. kr. til salg
af grunde finansieret af kassebeholdningen.

9.
At der godkendes en anlægsbevilling til indtægter på 6,152 mio. kr.
vedr. salg grunde finansieret af det afsatte rådighedsbeløb.

**BESLUTNING**

**Bilag**

|  |  |
| --- | --- |
| 3. budgetopfølgning - notat | 710-2019-209015 |